สวัสดี​ค่ะ​ช่วงนี้หนูรู้สึกปวดขมับทั้ง2ข้าง แล้วมีอาการพะอืดพะอม​ อ่อนไหวง่าย และก่อนหน้านี้มีอาการปวดหลังค่ะ อยากรู้ว่าหนูจะเป็นอะไรไหมคะ
สวัสดีค่ะ อาการปวดขมับ 2 ข้างอาจมีสาเหตุจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว อาจมีคลื่นไส้ ตาพร่าร่วมด้วย-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งโดยปกติแล้วถ้าปวดขมับมักเป็นปวดจากกล้ามเนื้อตึงตัวหลังการใช้งานมากในแต่ละวันโดยหากปวดติดต่อกันมานาน ไม่ดีขึ้น มีคลื่นไส้มาก ร่วมกับมีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์การดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้ส่วนอาการปวดหลังนั้น อาจจะเป็นปวดจากกล้ามเนื้อได้เช่นกัน หรือปวดจากเส้นเอ็นหรือกระดูกและข้อเสื่อม อาจเป็นมากและเรื้อรังก็ควรไปพบแพทย์เพื่อหาสาเหตุเพิ่มเติม